L'obra de teatre Señora de rojo sobre fondo gris es representarà el divendres a la Casa de Cultura
28 de febrer 2022

La tragèdia _Señora de rojo sobre fondo gris_ de la companyia Pentación Espectáculos i Sabre Producciones arriba a la Casa Municipal de Cultura del Port de Sagunt este divendres, 4 de març, a les 20.30 hores. La representació teatral està organitzada pel departament de Cultura de l'Ajuntament de Sagunt.

Esta obra de teatre de Miguel Delibes, produïda i dirigida per José Sámano, està protagonitzada per José Sámano, Inés Camiña i José Sacristán, premiat recentment amb el Goya d'Honor 2022.

La representació tracta d'un pintor amb molts anys en l'ofici, que porta temps sumit en una crisi creativa. Des que va morir de manera imprevista la seua dona, que era tot per a ell, pràcticament no ha pogut tornar a pintar. En este estat recorda, des que molt jóvens es van conéixer, tant els esdeveniments feliços que el van tindre tenaçment enamorat d'ella durant tota la seua vida com l'aparició, d'una malaltia que, sense ningú suposar-ho, la va conduir a una mort inesperada als 48 anys d'edat.

Esta obra teatral és el relat d'una història d'amor en camí desenfrenat cap a la mort, que situa els i les espectadores en aquella Espanya amb trets inequívocs, parla de la felicitat i de la seua pèrdua, i arriba a la intimitat de cada ésser humà, i a la seua emoció, pel camí recte i simple de la veritat. Un amor que s'ompli de dramatisme, i potser de major plenitud, quan apareix, primer sense fer soroll i després com una brutal ruptura, la malaltia.

Esta representació té una duració aproximada de 85 minuts i és apta per a tots els públics. Les entrades de venda anticipada en línia estan esgotades, encara que una hora abans s'habilitarà la venda en taquilla de les entrades del 5% de l'aforament, tal com marca la llei, podent comprar un màxim de dues entrades per persona. En tot moment, seran d'obligat compliment les mesures de prevenció enfront de la Covid-19.

![](/media/5dgjpaq5/c-teatro-señora-rojo.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-senora-de-rojo-sobre-fondo-gris-es-representara-el-divendres-a-la-casa-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-senora-de-rojo-sobre-fondo-gris-es-representara-el-divendres-a-la-casa-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-senora-de-rojo-sobre-fondo-gris-es-representara-el-divendres-a-la-casa-de-cultura/ "Linked In")
*   [](mailto:?body=https://aytosagunto.es/va/actualitat/l-obra-de-teatre-senora-de-rojo-sobre-fondo-gris-es-representara-el-divendres-a-la-casa-de-cultura/)